Met var sett í fjölda innlita á vef KKÍ ( kki.is ) nú í nýliðnum janúar mánuði þegar fjöldinn fór í 62.000 . Það er besti mánuðurinn í sögu vefjarins . Þá var kki.is í 5. sæti yfir hástökkvara vikunnar í 4. viku ársins ( 23. - 29. janúar sl. ) með 116,2% aukningu á fjölda notenda . Þessar tölur og margar fleiri koma fram í samræmdri vefmælingu Modernus , en kki.is hefur tekið þátt í mælingunni frá því október sl . Auk þess að setja met í janúar var besta vikan hingað til 4. vika ársins með 18.567 innlit sem skilaði vefnum í 28. sæti á lista Modernus . Þá var 27. janúar stærsti dagurinn á vefnum hingað til með 5.528 innlit . Fjöldi innlita á kki.is frá því að vefurinn var skráður í samræmda vefmælingu Modernus hefur verið jafn og stígandi , ef desember er undanskilinn . Í október var fjöldi innlita 43.808 , í nóvember 55.049 og í desember 41.244 . Janúar sl. sló síðan öll met með 61.929 innlit .